‘મુઘલ-એ-આઝમ’ માટે દેશભરમાંથી કથકમાં માસ્ટરી ધરાવતી નૃત્યાંગનાઓને પસંદ કરવામાં આવેલી. ચાલીસેક જેટલી એ નૃત્યાંગનાઓને પર્ફેક્ટ સિન્ક્રોનાઇઝેશનમાં નાચતી જોઇને જે ઑવરવેલ્મિંગ ફીલિંગ આવે તે અગેઇન શબ્દોમાં બયાં કરવી શક્ય નથી. લેટેસ્ટ ઇન્સ્ટ્રુમેન્ટ્સ સાથે રિકમ્પોઝ કરાયેલાં સોંગ્સ ઓબ્વિયસલી લતા મંગેશકરના લૅવલે તો ન જ પહોંચે, છતાં તમારી તમામ સેન્સિસને ખેંચી રાખવામાં તો સફળ થાય જ છે. એમાંય એક સોંગ પૂરું થયે તમામ ડાન્સર્સ દ્વારા એકસાથે અને ધીમે ધીમે વધતો જતો માત્ર ઘૂંઘરુનો રણકાર બાદશાહ સલામતના કાન વીંધી નાખે અને આખું ઑડિટોરિયમ માત્ર તે રણકારથી જ ભરી દે! ‘જબ રાત હૈ ઐસી મતવાલી’ સોંગને અંતે મૂર્છિત થયેલા સલીમને મેલ કળકારો ઊંચકી લે અને મનથી મૃત્યુ પામેલી અનારકલીને ફિમેલ ડાન્સર્સ ઊંચકી લે. બંનેના ઓલમોસ્ટ જનાઝા ઊઠતા હોય એ રીતે… આવી કેટલીયે સિનેમેટિક મોમેન્ટ્સ અહીં ક્રિએટ કરાઈ છે.